
ประกาศองค์การบริหารส่วนตำบลนาเรียง
เรื่อง  กำหนดการยื่นแบบพิมพ์แสดงรายการทรัพย์สิน และชำระเงินภาษีโรงเรือนและที่ดิน
ภาษีป้าย และภาษีบำรุงท้องที่ ประจำปีงบประมาณ พ.ศ.2555
   **************************
ภาษีโรงเรือนและที่ดิน 

อาศัยอำนาจตามความในมาตรา 19 แห่งพระราชบัญญัติภาษีโรงเรือนและที่ดิน พ.ศ. 2475 ซึ่งได้แก้ไขเพิ่มเติมโดยพระราชบัญญัติภาษีโรงเรือนและที่ดิน (ฉบับที่ 5) พ.ศ. 2543 เจ้าของโรงเรือนและที่ดิน หรือสิ่งปลูกสร้างอย่างอื่น ที่ตั้งอยู่ในเขตองค์การบริหารส่วนตำบลนาเรียง ซึ่งมีหน้าที่ต้องชำระภาษีโรงเรือนและที่ดิน ให้ไปรับแบบพิมพ์แสดงรายการทรัพย์สินเพื่อเสียภาษีโรงเรือนและที่ดิน (ภ.ร.ด.2) และกรอกรายการทรัพย์สิน แล้วยื่นแบบต่อพนักงานเจ้าหน้าที่ ณ งานพัฒนาและจัดเก็บรายได้ กองคลัง องค์การบริหารส่วนตำบลนาเรียง ได้ตั้งแต่ วันที่ 1 มกราคม ถึงวันที่ 28 กุมภาพันธ์ 2555  (เว้นวันหยุดราชการ)

ภาษีป้าย
	อาศัยอำนาจตามความในมาตรา 12,14 และมาตรา 15 แห่งพระราชบัญญัติภาษีป้าย พ.ศ.2510 ซึ่งกำหนดให้เจ้าของป้าย ที่ติดตั้งป้ายอยู่ในเขตองค์การบริหารส่วนตำบลนาเรียง ซึ่งมีหน้าที่ต้องชำระภาษีป้าย ให้ไปรับแบบพิมพ์แสดงรายการภาษีป้าย (ภ.ป.1) และกรอกรายละเอียดลงในแบบพิมพ์   แล้วยื่นแบบต่อพนักงานเจ้าหน้าที่ ณ งานพัฒนาและจัดเก็บรายได้ กองคลัง องค์การบริหารส่วนตำบลนาเรียง ได้ตั้งแต่ วันที่ 1 มกราคม ถึงวันที่ 31 มีนาคม 2555  (เว้นวันหยุดราชการ)

ภาษีบำรุงท้องที่ 	
	เจ้าของที่ดิน ซึ่งมีกรรมสิทธิ์ในที่ดินื ที่ตั้งอยู่ในเขตองค์การบริหารส่วนตำบลนาเรียง   ให้ยื่นแบบแสดงรายการที่ดินเพื่อ
ติดต่อชำระภาษีบำรุงท้องที่ ณ งานพัฒนาและจัดเก็บรายได้ กองคลัง องค์การบริหารส่วนตำบลนาเรียง ได้ตั้งแต่ วันที่ 1 มกราคม ถึงวันที่ 30 เมษายน 2555  (เว้นวันหยุดราชการ)

จึงประกาศมาเพื่อทราบโดยทั่วกัน

	             ประกาศ  ณ  วันที่  29  เดือน  ธันวาคม   พ.ศ.  2554


					
                                                                   (นายประเสริฐ  ไหมดี)
นายกองค์การบริหารส่วนตำบลนาเรียง

